Fuqia e dëshirave

Fuqia e dëshirave ose Dëshira (titulli origjinal: Wish) është një film vizatimor amerikan i vitit 2023. Filmi, i cili është i prodhuar nga kinostudioja “Walt Disney Animation Sudios”, është realizuar nën regjinë e Chris Buck dhe Fawn Veerasunthorn.

Filmi është realizuar për të kremtuar 100-vjetorin e kinostudios dhe përfaqëson klasikun e 62-të të “Disney”-it. Stili artistik ndërthur vizatimin me kompjuter me vizatimin tradicional me dorë. Fuqia e dëshirave merr përsipër tematikën kryesore e shumë filmave “Disney”, e cila është ndjekja dhe konkretizimi i dëshirave dhe ëndrrave vetjake.

Filmi është shpërndarë nga “Walt Disney Pictures”-i në kinematë e SHBA-së më 22 nëntor 2023. Në Shqipëri, janë realizuar dy dublime të këtij filmi.

 Përmbajtja 
Në mbretërinë e Rosës, e vendosur larg brigjeve të gadishullit iberik, një vajzë e re 17-vjeçare, Asha, ndien një zymtësi që askush tjetër nuk përjeton. Kjo ndjenjë e shtyn t’iu drejtohet yjeve në një moment të vështirë. Një yll i vërtetë i ardhur nga qielli i përgjigjet thirrjes së Ashës. Ajo do të përpiqet t’i kundërvihet mbretit Manjifiko për të ndaluar planin e tij keqbërës. 

 Zërat 
Në Shqipëri janë shpërndarë dy dublime të ndryshme të këtij filmi. 

Dublimi i parë, i dalë në treg me titullin Fuqia e dëshirave, është prodhuar nga studioja “PIKO Studio” dhe është transmetuar për herë të parë në televizionin “Tring Tring” më 14 mars 2024. 

Dublimi i dytë, i dalë në treg me titullin Dëshira, është prodhuar nga studioja “Studio Suprem” dhe është lëshuar në platformën “Digitalb” më 15 mars 2024. 

Disa dublues janë të pranishëm në të dyja versionet. Këngët e filmit nuk janë dubluar.
+PersonazhetDublimi origjinal
(anglisht)Dublimi i parë shqip
(PIKO Studio)Dublimi i dytë shqip
(Studio Suprem)AshaAriana DebozëXhoana KarajMegi MysliuMbreti ManjifikoKris PajnValdrin HasaniValdrin HasaniValentinoAlan TydikJulian CanametiLorenc KajaMbretëresha AmajaAnzhelikë KabralAngelique CabralEjona TorbaAlbana AliuSabinoViktor GarberVictor GarberVladimir SabiuXhelil AliuSakinaNatasha RothuellNatasha RothwellAlbana AliuSonjela LeçoGaboHarvi GijenHarvey GuillénSilvio GoskovaJurgen CakaDahliaXhenifer KumijamaJennifer KumiyamaBruna BelajSuela XhonuziHalNiko VargasMirela Naska?SimonEvan PitersEvan PetersAndi BegolliKristen ShalavaciSafiRami JusefRamy Youssef?Rei BekaBazimaDela SabaDella SabaSuela Xhonuzi?DarioXhon RudnickiJon Rudnitsky??

 Shikoni dhe 

 Encanto
 Strange World

 Referimet 

Kategoria:Filma 2023